**Միասնական սոցիալական ծառայության**

**պետ, պարոն Դ.Գասպարյանին**

**Հարգելի՛ պարոն Գասպարյան**

Ի կատարումն ՀՀ կառավարության 2020թ. ապրիլի 30-ի՝ «Օ**տարերկրացիներին աշխատանքի թույլտվության տրամադրման եվ օտարերկրացիների հետ կնքված աշխատանքային պայմանագրերի հաշվառման էլեկտրոնային կառավարման համակարգի ներդրման ծրագիրը հաստատելու մասին»** թիվ 670-Լ որոշման Հավելված 2-ի, Միգրացիոն ծառայության կողմից մշակվել են «Օտարերկրացիների մասին» ՀՀ օրենքում և հարակից օրենքներում փոփոխություններ և լրացումներ կատարելու մասին նախագծեր, որոնք ընդունվել են ՀՀ ԱԺ կողմից և ուժի մեջ են մտնելու 2022թ. հունվարի 1-ից։

Վերոնշյալ օրենսդրական փոփոխություններով նախատեսված դրույթների կիրարկումն ապահովելու նպատակով՝ Միգրացիոն ծառայությունը Միգրացիայի միջազգային կազմակերպության հետ համագործակցությամբ սկսել է կառավարության համապատասխան որոշումների մշակման գործընթացը։

Համապատասխան որոշումների նախագծերի մշակման նպատակով ս/թ. հուլիսի 7-ին ժամը 11։00-ին Միգրացիոն ծառայությունում կազմակերպվելու է աշխատանքային քննարկում։

Հաշվի առնելով վերոգրյալը խնդրում եմ Ձեր հանձնարարականը՝ ՄՍԾ Զբաղվածության ապահովման և աշխատանքային ներուժի զարգացման վարչության Գործատուների հետ համագործակցության և աշխատանքային միգրացիայի բաժնի համապատասխան աշխատակցի՝ հանդիպմանը մասնակցության վերաբերյալ։

Հարգանքով՝

Արմեն Ղազարյան

***Կատարող՝ Վարդան Մաթևոսյան***

***Հեռ.՝ (060) 275 023***