**3.1 Ազդեցության համառոտ նկարագրություն**

Արցախի Հանրապետության դեպ սանձազերծված պատերազմը և մասնավորապես պատերազմի արդյունքում Արցախից տեղահանված անձանց հաշվառման գործընթացի կազմակերպումը լրջագույն մարտահրավեր հանդիսացան Միգրացիոն ծառայության համար, քանի որ առկա չէին նման հոսքի հաշվառումը իրականացնելու համար անհրաժեշտ գործիքակազմ և մարդկային ռեսուրս։ Կարճ ժամանակում տվյալների հավաքագրման համակարգը նախագծվեց և կազմակերպվեց ԱՀ-ից տեղահանված անձանց հաշվառման գործընթացը։

Ընդհանուր առմամբ պատերազմի օրերին և դրա հետևանքով Արցախից ՀՀ տարբեր մարզեր և Երևան տեղահանված ավելի քան 91 հազար անձ հաշվառվել է տեղեկատվական համակարգում (առավել մանրամասն տե՛ս Աղյուսակ 1)։ Տեղահանվածների հաշվառման կազմակերպման և կառավարման գործընթացում լրացուցիչ խոչընդոտ հանդիսացավ այն հանգամանքը, որ Միգրացիոն ծառայությունը չունի ՀՀ մարզերում տարածքային մարմիններ, ինչի արդյունքում գործընթացը տեղերում կազմակերպվեց մարզպետարանների և տեղական ինքնակառավարման մարմինների միջոցներով։

Ներկայումս Տեղեկատվական համակարգը շարունակում է շահագործվել, Համակարգի օպերատորների կողմից իրականացվում է դեռևս Արցախ չվերադարձած անձանց ՀՀ տարածքում ներքին տեղաշարժերի հաշվառման գործընթացը։ Միևնույն ժամանակ ՄԾ կողմից իրականացվում է Արցախ վերադարձած անձանց վերաբերյալ տվյալների հավաքագրման և Համակարգ ներմուծման աշխատանքները։ Այս համատեքստում տեղին է նշել, որ Համակարգում առկա է տեղեկություն միայն մոտ 24500 անձի վերադարձի վերաբերյալ, այն դեպքում, որ համաձայն ՀՀ-ում Արցախի Հանրապետության կառավարության օպերատիվ շտաբի տվյալների ՀՀ-ում փաստացի գտնվում է 24456 անձ։ Տվյալներում առկա անհամապատասխանությունները վերացնելու և Արցախ վերադարձած անձանց վերաբերյալ տվյալները հավաքագրելու և մուտքագրելու նպատակով ՄԾ-ը շարունակելու է համագործակցությունը ԱՀ տարածքային կառավարման նախարարության հետ։

**3.2 Իրականացված աշխատանքները**

Պատերազմի հենց առաջին օրերին ՄԾ ջանքերով ստեղծվեց և շահագործման հանձնվեց Արցախից տեղահանված անձանց հաշվառման և կարիքների առաջնային գնահատման տեղեկատվական համակարգը, որին հասանելիություն ապահովվվեց ինչպես մի շարք ՀՀ նախարարությունների այնպես էլ բոլոր մարզպետարաններին և Երևանի քաղաքապետարանին։

Համակարգի գործարկման արդյունքում Միգրացիոն ծառայությունը հնարավորություն ստացավ ոչ միայն հստակ տեղորոշելու Արցախից տեղահանված անձանց գտնվելու վայրը և իրականացնելու հաշվառում, այլ նաև հավաքագրված տվյալների վերլուծության շնորհիվ հնարավորություն ընձեռնվեց առավել արդյունավետ կազմակերպելու առաջնային օժանդակության տրամադրումը։

Հաշվի առնելով, որ ՄԾ կողմից ստեղծված տեղեկատվական համակարգը պարունակում է պատերազմի արդյունքում տուժած քաղաքացիների վերաբերյալ առավել ընդգրկուն տեղեկատվություն ՄԾ և ՄԻԵԴ-ում ՀՀ ներկայացուցչի գրասենյակի համագործակցության արդյունքում ստեղծվել է Հայաստանը ընդդեմ Ադրբեջանի միջպետական հայցի շրջանակներում ՄԻԵԴ ներկայացվող ապացույցների փոխանցման տեղեկատվական համակարգ։

**3.3 Հրատապից միջնաժամկետ վերականգնում**

ՀՀ-ում ներկայումս գտնվող Արցախից տեղահանված անձանց հետ կապված առաջնային է հանդիսանում նրանց արտագաղթը կանխելուն ուղղված միջոցառումների իրականացումը։ Այդ նպատակով անհրաժեշտ է իրականացնել տարբեր ուղղվածության աջակցության ծրագրեր, որոնք սակյան դուրս են Միգրացիոն ծառայության գործառույթների շրջանակից։

Աղյուսակ 1։ Արցախից տեղահանված անձանց տեղեկատվակլան համակարգում հաշվառված անձանց սեռատարիքային կազմը

|  |  |  |  |
| --- | --- | --- | --- |
| **տարիքային խումբ** | **ընդամենը** | **արական** | **իգական** |
| 00 - 04 | 9635 | 4913 | 4722 |
| 05 - 09 | 10896 | 5715 | 5181 |
| 10 - 14 | 10755 | 5513 | 5242 |
| 15 - 19 | 7851 | 3483 | 4368 |
| 20 - 24 | 5083 | 943 | 4140 |
| 25 - 29 | 4478 | 867 | 3611 |
| 30 - 34 | 5754 | 968 | 4786 |
| 35 - 39 | 5377 | 907 | 4470 |
| 40 - 44 | 4480 | 821 | 3659 |
| 45 - 49 | 3572 | 722 | 2850 |
| 50 - 54 | 3339 | 742 | 2597 |
| 55 - 59 | 4136 | 1005 | 3131 |
| 60 - 64 | 5114 | 1574 | 3540 |
| 65+ | 10701 | 3837 | 6864 |
| անհայտ | 219 | 78 | 141 |
| Ընդամենը | 91392 | 32090 | 59302 |

Աղյուսակ 2։ Արցախից տեղահանվածների Տ/Շ-ում հաշվառված անձանց բաշխումը ըստ ՀՀ մարզերի և ԱՀ շրջանների

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **...** | **Ստեփանակերտ** | **Ասկերան** | **Հադրութ** | **Մարտակերտ** | **Մարտունի** | **Շահումյան** | **Շուշի** | **Քաշաթաղ** | **անհայտ** |
| Երևան | 16375 | 3335 | 3525 | 3225 | 4682 | 634 | 1669 | 1900 | 25 |
| Արագածոտն | 808 | 337 | 237 | 458 | 535 | 202 | 115 | 158 | 0 |
| Արարատ | 2317 | 966 | 1301 | 932 | 1307 | 192 | 429 | 943 | 38 |
| Արմավիր | 1787 | 866 | 668 | 931 | 1038 | 212 | 211 | 567 | 25 |
| Գեղարքունիք | 640 | 355 | 176 | 1247 | 401 | 680 | 84 | 158 | 0 |
| Լոռի | 825 | 369 | 303 | 531 | 507 | 115 | 134 | 467 | 8 |
| Կոտայք | 5899 | 1904 | 1438 | 3358 | 2739 | 637 | 708 | 942 | 34 |
| Շիրակ | 360 | 177 | 183 | 210 | 240 | 73 | 120 | 427 | 0 |
| Սյունիք | 1584 | 546 | 925 | 348 | 1092 | 25 | 317 | 2644 | 62 |
| Վայոց ձոր | 418 | 230 | 169 | 283 | 407 | 138 | 166 | 875 | 6 |
| Տավուշ | 437 | 212 | 223 | 257 | 364 | 52 | 122 | 87 | 4 |
| ԸՆԴԱՄԵՆԸ | 31450 | 9297 | 9148 | 11780 | 13312 | 2960 | 4075 | 9168 | 202 |